CELEX: 32015R2033
Language: lv
Date: 2015-11-13 00:00:00
Title: Komisijas Īstenošanas regula (ES) 2015/2033 (2015. gada 13. novembris), ar ko darbīgās vielas 2,4-D apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

14.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 298/8
            
         KOMISIJAS ĪSTENOŠANAS REGULA (ES) 2015/2033
   (2015. gada 13. novembris),
   ar ko darbīgās vielas 2,4-D apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:
   
               (1)
            
            
               Darbīgās vielas 2,4-D, kā norādīts Komisijas Īstenošanas regulas (ES) Nr. 540/2011 (2) pielikuma A daļā, apstiprinājuma termiņš beidzas 2015. gada 31. decembrī.
            
         
               (2)
            
            
               Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums 2,4-D atkārtotai iekļaušanai Padomes Direktīvas 91/414/EEK (4) I pielikumā.
            
         
               (3)
            
            
               Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
            
         
               (4)
            
            
               Ziņotāja dalībvalsts, apspriežoties ar līdzziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 4. martā iesniedza Eiropas Pārtikas nekaitīguma iestādei (turpmāk “Iestāde”) un Komisijai.
            
         
               (5)
            
            
               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
            
         
               (6)
            
            
               Iestāde 2014. gada 7. augustā un 2015. gada 11. martā (5) nosūtīja Komisijai secinājumu par to, vai ir sagaidāms, ka 2,4-D atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2015. gada 28. maijā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par 2,4-D.
            
         
               (7)
            
            
               Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka 4. pantā noteiktie apstiprināšanas kritēriji ir ievēroti. Tāpēc tiek uzskatīts, ka minētie apstiprināšanas kritēriji ir izpildīti.
            
         
               (8)
            
            
               Tāpēc ir lietderīgi atjaunot 2,4-D apstiprinājumu.
            
         
               (9)
            
            
               Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.
            
         
               (10)
            
            
               Riska novērtējums attiecībā uz 2,4-D apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem 2,4-D saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.
            
         
               (11)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (12)
            
            
               Šī regula būtu jāpiemēro no nākamās dienas pēc 1. apsvērumā minētā darbīgās vielas 2,4-D apstiprinājuma termiņa beigām.
            
         
               (13)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas 2,4-D, kuras specifikācija sniegta I pielikumā, apstiprinājumu atjauno, ievērojot minētajā pielikumā izklāstītos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
   
      (4)  Komisijas 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (5)  EFSA Journal, 2014; 12(9): 3812. Pieejams tiešsaistē: www.efsa.europa.eu
   
      I PIELIKUMS
      
                  Parastais nosaukums,
                  identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprināšanas termiņa beigas
               
               
                  Īpaši noteikumi
               
            
                  2,4-D
                  CAS Nr.: 94-75-7
                  
                     CIPAC Nr.: 1.
               
               
                  (2,4-dihlorfenoksi) etiķskābe
               
               
                  ≥ 960 g/kg
                  Piemaisījumi:
                  
                               
                           
                           
                              brīvie fenoli (izteikti kā 2,4-DCP): ne vairāk kā 3 g/kg.
                           
                        
                               
                           
                           
                              Dioksīnu un furānu summa (PVO-THDD TEQ) (2): ne vairāk kā 0,01 mg/kg.
                           
                        
               
                  2016. gada 1. janvāris
               
               
                  2030. gada 31. decembris
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par 2,4-D secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš riskam attiecībā uz ūdens organismiem, sauszemes organismiem un patērētājiem, ja lietojums pārsniedz 750 g/ha.
                  Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs iesniedz Komisijai, dalībvalstīm un iestādei:
                  
                              1)
                           
                           
                              apstiprinošu informāciju – pilnīgus rezultātus no esošā paplašinātā vienas paaudzes pētījuma;
                           
                        
                              2)
                           
                           
                              apstiprinošu informāciju – abinieku metamorfozes izpēte (AMA) (ESAO (2009) Tests Nr. 231), lai pārliecinātos par vielas potenciālajām īpašībām uz endokrīno sistēmu.
                           
                        1. punktā minēto informāciju iesniedz līdz 2016. gada 4. jūnijam un 2. punktā minēto informāciju līdz 2017. gada 4. decembrim.
               
            
         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.
      
         (2)  Dioksīni (polihlordibenz-para-dioksīnu (PCDD) un polihlordibenzfurānu (PCDF) summa, izteikta kā Pasaules Veselības organizācijas (PVO) toksiskuma ekvivalents (TEQ), izmantojot PVO toksiskās ekvivalences faktorus (WHO-TEF)).
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  pielikuma A daļā svītro 27. ierakstu par 2,4-D;
               
            
                  2)
               
               
                  pielikuma B daļai pievieno šādu ierakstu:
                  
                              “94.
                           
                           
                              2,4-D
                              
                                 CAS Nr.: 94-75-7
                              
                                 CIPAC Nr.: 1.
                           
                           
                              (2,4-dihlorfenoksi) etiķskābe
                           
                           
                              ≥ 960 g/kg
                              Piemaisījumi:
                              
                                           
                                       
                                       
                                          brīvie fenoli (izteikti kā 2,4-DCP): ne vairāk kā 3 g/kg.
                                       
                                    
                                           
                                       
                                       
                                          Dioksīnu un furānu summa (PVO-THDD TEQ) (1): ne vairāk kā 0,01 mg/kg.
                                       
                                    
                           
                              2016. gada 1. janvāris
                           
                           
                              2030. gada 31. decembris
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par 2,4-D secinājumus un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš riskam attiecībā uz ūdens organismiem, sauszemes organismiem un patērētājiem, ja lietojums pārsniedz 750 g/ha.
                              Lietošanas nosacījumos vajadzības gadījumā ietver riska mazināšanas pasākumus.
                              Ziņotājs iesniedz Komisijai, dalībvalstīm un iestādei:
                              
                                          1)
                                       
                                       
                                          apstiprinošu informāciju – pilnīgus pētījuma rezultātus no esošā paplašinātā vienas paaudzes pētījuma;
                                       
                                    
                                          2)
                                       
                                       
                                          apstiprinošu informāciju – abinieku metamorfozes izpēte (AMA) (ESAO (2009) Tests Nr. 231), lai pārliecinātos par vielas potenciālajām īpašībām uz endokrīno sistēmu.
                                       
                                    1. punktā minēto informāciju iesniedz līdz 2016. gada 4. jūnijam un 2. punktā minēto informāciju līdz 2017. gada 4. decembrim.
                           
                        
            
         (1)  Dioksīni (polihlordibenz-para-dioksīnu (PCDD) un polihlordibenzfurānu (PCDF) summa, izteikta kā Pasaules Veselības organizācijas (PVO) toksiskuma ekvivalents (TEQ), izmantojot PVO toksiskās ekvivalences faktorus (WHO-TEF)).”